La mamma terra cloma ils uffants: «As svegliai, bainbaud èsi primavaira!»

Tuttas ragischettas sa preparan. Ellas prendan guglia, forsch e diclar e cusan lur vestgì da primavaira.

Mintga ragischetta prenda ses vestgì e va tar la mamma terra. Quella prenda ses egliers e guarda bain.

Ils mattets nettegian e dattan nova colur als baus, avieuls e salips.

En il guaud cumenzan a flurir las glainas da matg e las violas. Las lindornas mussan lur cornas.

L’entir di giogan ils chalamandrins e las autras flurs. Las libellas sgolan ed ils filiens taissan lur tailas.

Sin il prà verd sautan las flurs maun en maun, las ervas ed ils baus sa legran e chantan: igl è stad.

Ma er l’atun sa mussa bainbaud. Ils fegls crodan. I suffla, i plova, i fa gia fraid. La mamma terra cloma ses uffants: «Vegni, curri, igl è temp da turnar en la terra!» Las ragischettas curran e sa zuppan en lur taunas. Ellas dorman fin che la primavaira turna.

Indicaziuns bibliograficas

Sibylle von Olfers. Las ragischettas. 1906. Ediziun epub: www.chattà.ch (2011).